**ПРИЕТИ ЖАЛБИ И СИГНАЛИ НА „ЗЕЛЕНИЯ ТЕЛЕФОН” И ЕЛЕКТРОННАТА ПОЩА В РИОСВ-БУРГАС**

**ПРЕЗ МЕСЕЦ АПРИЛ 2019 Г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ СИГНАЛ** | **СИГНАЛ** | **ОТГОВОРНА****ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 01.04.2019 г.  | зелен телефон | Миризми от "Лукойл Нефтохим Бургас" АД на ул. "Цар Калоян" в Бургас | РИОСВ Бургас | Данните от автоматичната измервателна станция в кв. Долно Езерово и ДОАС системата в ж.к. Лазур не показват превишаване на пределно-допустимите концентрации (ПДК) на контролираните замърсители.ЕПАС е извършил обследване по ул. ""Цар Калоян"" и до бл.40 в ж.к.Възраждане. Не са установени превишения на ПДК на сероводород. Органолептично не е усетена миризма." |
| 2. | 02.04.2019 г.  | зелен телефон | Намерено бухалче на Терминал 2 на летище Бургас  | РИОСВ Бургас | Птицата е от вида горска ушата сова. Здрава. Нощно активна, намерена е през деня да стои неподвижно до пейка на земята. На основание чл.39, ал.2, т.1 от ЗБР е освободена в подходящ район. |
| 3. | 02.04.2019 г.  | Зелен телефон | Мъртъв делфин до ресторант "Стария кораб", в близост до паркинг "Гумата" - южния бряг | РИОСВ Бургас | Проверката е извършена от Община Несебър, въз основа на издадено радрешително от МОСВ. Трупът на делфина не е намерен.  |
| 4. | 02.04.2019 г.  | зелен телефон | Подкопаване на имот в центъра на с. Момина църква, общ. Средец, вследствие на направена корекция на притока на р. Факийска | БДЧРОбщина Срецец | Изложеният проблем в жалбата не е във функционалните компетенции на инспекцията и РИОСВ-Бургас няма провомощия по разрешаването му. Извършена проверка от БДЧР Варна и дадени предписания на Община Средец. |
| 5. | 05.04.2019 год. | едно гише  | По пътя Бургас-Карнобат преди гр. Карнобат вдясно в овощна градина има над 20 огнища от изгорели гуми и купчини с гуми. | община Карнобат | Проверка от община Сунгурларе и РУ Карнобат. Предприети са мерки за съставяне на АУАН на нарушителите |
| 6. | 08.04.2019 г.  | едно гише  | Замърсяване с отпадъци на бреговете и коритото на р. Дращела и поземлен имот в съседство ПИ № 11538.506.3, попадащ в землището на гр. Св. Влас, в. с. "Елените", общ. Несебър. | РИОСВБДЧРОбщина несебър | Извършена проверка от РИОСВ Бургас и БДЧР. Дадено предписание на община Несебър за почистване на отпадъците и изискана информация за собствеността на имотите |
| 7. | 08.04.2019 г | ел. поща | Увреждане на дюни в ЗМ "Пясъчни дюни в м. Алепу" | РИОСВ Бургас | Обходена е цялата територия на морския плаж. Установено е, че по дължината на плажната ивица има следи от преминаване на превозно средство, като следите са предимно на територията на активната плажна ивица. Целостта на дюнните образувания не е нарушена, няма следи от разкопаване. Вследствие на действието на климатичните фактори, следите са с намалена дълбочина и теренът е започнал да възстановява естествения си вид. В момента на проверката няма МПС, строителна техника и др., насочващи към вероятен извършител. |
| 8. | 8.4.2019 | едно гише | Нерегламентирано отглеждане на животни и незаконна постройка в двора на съседната къща на сигналоподателя | РЗИ, ОД БАБХ | Препратен по компетентност до РЗИ Бургас и ОД БАБХ Бургас |
| 9. | 8.4.2019 | едно гише | Нерегламентирано отглеждане на животни и незаконна постройка в двора на съседната къща на сигналоподателя, като през летните месеци от тях се отделя неприятна миризма | РЗИ, ОД БАБХ | Препратен по компетентност до РЗИ Бургас и ОД БАБХ Бургас |
| 10. | 07.04.2019 г | зелен телефон | Мъртъв делфин на плажната ивица, между паркинга на солниците и велоалея, посока Сарафово, гр. Бургас |  | Делфинът е от вида Обикновен делфин, взети са биометрични данни. Липсват очите, опашката и част от коремната област е оголена и челюстната кост също, вследствие на накълваване от птици и разлагане. Не се констатира човешка намеса. Оставен на място. |
| 11. | 10.04.2019 г | зелен телефон | Два трупа на делфини на плажната ивица около бункера на солниците, посока Сарафово, гр. Бургас | РИОСВ Бургас | Единият труп, от вида Обикновен делфин, е от предходния сигнал, а вторият е от вида муткур. Взети са биометрични данни. Оставени на място. |
| 12. | 10.04.2019 г | от 112 по зелен телефон | Мъртъв делфин под Летния театър в Стария град, гр. Несебър | РИОСВ Бургас | Обикновен делфин, мъртъв отскоро. Взети са биометрични данни. Липсва опашката. Преместен и обезвреден по ЗВМД. |
| 13. | 12.04.2019 г. | зелен телефон | Миризма на сяра в кв. Долно Езерово от нефтозавода  | РИОСВ Бургас | Автоматичната измервателна станция в кв. Долно Езерово не регистрира превишени стойности на пределно-допустимите стойности на контролираните замърсители, включително сяроводород и серен диоксид. Екип на ЕПАС извърши обследване на въздушна среда в кв. Долно Езерово. Не са регистрирани превишения, органолептично не е усетена миризма на сяра." |
| 14. | 12.04.2019 г. | зелен телефон | Камиони изсипват скална и земна маса на фиордите/буните в м. "Таласакра", гр. Черномнорец |  | Дадено е предписание на собствениците на имотите за премахнне на насипаните скални маси от границите на ПЗ "Нос Червенка, граничещи с поземлен имот с идентификатор 81178.5.48 по КК на гр. Черноморец |
| 15. | 15.04.2019 г. | ел. поща | Незаконна ферма в с. Дъбовица |  | Извършена е проверка от РИОСВ Бургас с представител на община Сунгурларе, при която се констатира нарушение на чл.41 от ЗООС, тъй като торовият отпад се съхранява директно върху почвата, което създава опасност от проникване на замърсяващи вещества в подпочвените води. Съставен АУАН на земеделския производител. |
| 16. | 16.4.2019 | ел. поща | Замърсен с отпадъци терен в землището на с. Гюльовца, общ. Несебър | РИОСВ Бургас, община Несебър | Извършено е почистване на терена от община Несебър  |
| 17. | 16.04.2019 г | зел. телефон | Бедстващ защитен животински вид - сова, намерена в кв. Черно море, гр. Бургас | РИОСВ Бургас | Птицата е от вида домашна кукумявка. Ударена от МПС. На основание чл.39, ал.2, т.2 от ЗБР е изпратена за лечение в Спасителен център за диви животни “Зелени Балкани”- Стара Загора. |
| 18. | 18.4.2019 | едно гише | замърсяване на акваторията на Черно море с автомобилни гуми, найлони, чували и др. край Созопол |  | Констатирано е наличие на отпадъците, упоменати в сигнала на пристанището на Созопол. Дадено е предписание на управителя на „Рибни ресурси“ ЕООД за почистване на отпадъците. |
| 19. | 23.4.2019 | едно гише | Строеж на съоръжение с неизяснено предназначение до "Мидия Гранд Резорт" в землището на гр. Ахелой и в близост до река Ахелой |  | Извършена е проверка на обект в процес на строеж - предмет на сигнала, при която се констатира: частично изградена тухлена постройка и три броя шахти до оградата на "Мидия Гранд Резорт" в землището на гр. Ахелой. Не е констатирано изтичане и заустване на отпадъчни води от площадката на стротелния обект, в т. ч. към преминаващата в близост река Ахелой, нито надземно изведени тръби от него към реката. За установяване законността на строежа от кмета на Община Поморие са изискани документи, удостоверяващи законността на частично изградената тухлена постройка и трите броя канализационни шахти, находящи се до оградата на Апартаментен комплекс за сезонно ползване „Мидия Грант Резорт” в землището на гр. Ахелой, общ. Поморие и в близост до река Ахелой. Проверката продължава**.** |
| 20. | 23.4.2019 | зелен телефон | Нерегламентирано сметище на ИУГ на площ от около 1 дка в района на "Солниците" |  | Проверката продължава |
| 21. | 26.4.2019 | зелен телефон | от 3-4 дена сметището на гр. Айтос дими, въздухът е мръсен |  | Извършена е проверка на място, като на кмета на Община Айтос е дадено предписание за предприемане на действия за незабавно преустановяване на пушенето на депото. Изпратена е покана за съставен на АУАН на кмета на община Айтос по реда на ЗУО.  |
| 22. | 28.4.2019 | зелен телефон | Мъртъв делфин на 10 м от плажната ивица, под Морско казино, в дясно от моста, гр. Бургас |  | Обходен е посоченият район. Трупът на делфина не е намерен.  |